**Esztergom Város Önkormányzata Képviselő-testületének 20/2013. (XI.29.) önkormányzati rendelete**

**a helyi adókról**

*(Egységes szerkezetben a 25/2015. (XI.25.)\*, 31/2015. (XII.21.)\*\* 6/2016. (II.12.)\*\*\*30/2017. (XI.17.)*4 *22/2018. (XI.16.)*5 16/2021. (IV.30.)6  23/2022. (XI.17.) *önkormányzati módosító rendelettel)*

*Esztergom Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:*[[1]](#footnote-1)

**1. A helyi adók bevezetésének időtartama**

**1. §**

(1) Esztergom Város Önkormányzat Képviselő-testülete

a) építményadót,

*b)* telekadót;

*c)* idegenforgalmi adót;

*d)* helyi iparűzési adót vezet be.

(2) Az (1) bekezdésben meghatározott adókat határozatlan időre vezeti be.

**1/A. §**

4

Hatályát vesztette.

**2. Az építményadó**

**2. §**

(1) Az építményadó évi mértéke

*a)* a b) pont kivételével 750 m2-ig 600 Ft/m2, a 750 m2 feletti részre pedig 1.200 Ft/m2.

*b)* Üdülők után az adó évi mértéke 800 Ft/m2.

(2) Mentes az építményadó alól a lakás céljára szolgáló épület, épületrész, - amennyiben az az ingatlan-nyilvántartásban lakóházként, lakásként van nyilvántartva – kivéve a vállalkozási célt szolgáló építmény.

(3) A szociális, egészségügyi, gyermekvédelmi, illetőleg nevelési, oktatási intézmények céljára szolgáló helyiségek vonatkozásában 50 % adókedvezmény illeti meg az adóalanyokat, kivéve a vállalkozási célt szolgáló építmény.

**2/A §**

(1)[[2]](#footnote-2) *Hatályát vesztette*

(2)[[3]](#footnote-3) *Hatályát vesztette*

(3)[[4]](#footnote-4) *Hatályát vesztette*

**3. A telekadó**

**3. §**

(1) A telekadó mértéke:

*a)* kiemelt övezetben: 231 Ft/m2

*b)* az a) pont alá nem tartozó területen: 50 Ft/m2

(2) A kiemelt övezet 1. melléklet tartalmazza.

(3) Mentes a telekadó alól a telek (telkek):

*a)* amely nem belterületen fekszik,

*b)* amelyen épület áll,

*c)* amely változtatási tilalom alatt álló területen található,

*d)* [[5]](#footnote-5)*amelyre lakó- vagy üdülőépület létesítésére vonatkozóan az építési engedély alapján, az abban foglaltak megvalósítására irányuló munkakezdést az erre jogosult bejelentette,*

*e)* amely a szabályozási terv rendelkezése szerint nem beépítésre szánt területen fekszik,

*f)* amely magánszemély tulajdonában áll,

kivéve, ha üzleti célt szolgál.\*

(4) Az (1) bekezdés d) pontja szerinti adómentesség a munkakezdés bejelentésének évére és az azt követő további kettő évre.

**4. Az idegenforgalmi adó**

**4. §**

(1)[[6]](#footnote-6) *Az adó mértéke személyenként és vendégéjszakánként 500 Ft.*

(2)[[7]](#footnote-7)

(3)[[8]](#footnote-8)

(4)[[9]](#footnote-9)

(5)[[10]](#footnote-10)

(6)[[11]](#footnote-11)

**5. A helyi iparűzési adó**

**5. §**

(1)[[12]](#footnote-12) *A helyi iparűzési adó mértéke az adóalap 2 %-a.*

(2)[[13]](#footnote-13) *Hatályát vesztette.*

(3)[[14]](#footnote-14) *Nem kell megfizetnie a helyi iparűzési adót annak az adóalanynak, akinek az éves iparűzési adókötelezettsége Esztergomban a 6000 Ft-ot nem haladja meg. Az adómentesség csak azt a vállalkozót illeti meg, akinek/amelynek a vállalkozási szintű éves adóalapja nem haladja meg a 2,5 millió Ft-ot.*

(4) Mentesül az iparűzési adófizetési kötelezettség alól a háziorvos, védőnő vállalkozó, amennyiben a vállalkozási szintű iparűzési adóalapja az adóévben a 20 millió forintot nem haladja meg. \*\*\*

(5) Hatályát vesztette.4

(6) Hatályát vesztette.4

(7) Hatályát vesztette.4

(8) Hatályát vesztette.4

(9) Hatályát vesztette.4

(10) Hatályát vesztette.4

(11) Hatályát vesztette.4

(12) Hatályát vesztette.4

**7. A helyi adók megfizetése**

**6. §**

(1)[[15]](#footnote-15) A fizetési kötelezettséget a pénzforgalmi bankszámlával rendelkező adózónak belföldi pénzforgalmi bankszámlájáról átutalással, pénzforgalmi bankszámlával nem rendelkező adózónak postai készpénz-átutalási megbízással vagy belföldi bankszámlájáról történő átutalással kell teljesítenie a következő számlákra:

*a)* 11740054-15729600-03540000

Iparűzési adó beszedési számla

*b)* 11740054-15729600-02440000

Építményadó beszedési számla;

*c)* 11740054-15729600-03090000

Tartózkodási idő utáni idegenforgalmi adó beszedési számla;

*d)* 11740054-15729600-03610000

Bírság beszedési számla;

*e)* 11740054-15729600-03780000

Késedelmi pótlék beszedési számla;

*f)* 11740054-15729600-02510000

Telekadó beszedési számla.

**7. §**

(1) Ez a rendelet 2014. január 1-jén lép hatályba.

(2) Hatályát veszti:

*1.* Esztergom Város Önkormányzata Képviselő-testületének a helyi adókról szóló 54/2010.(XII.22.) ör. rendelete

*2.* Esztergom Város Önkormányzata Képviselő-testületének 41/2012.(VI.12) önkormányzati rendelete a helyi adókról szóló 54/2010.(XII.22.) ör. rendelet módosításáról

*3.* Esztergom Város Önkormányzata Képviselő-testületének 25/2004.(VI.17.) ör. rendelete a talajterhelési díjról.

*1. melléklet*

****

1. A szöveg az Esztergom Város Önkormányzata Képviselő-testületének 23/2022. (XI. 17.) önkormányzati rendelete 1. §-ával megállapított szöveg. [↑](#footnote-ref-1)
2. A 2. § (1) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 2. §-a iktatta be. [↑](#footnote-ref-2)
3. A 2. § (2) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 2. §-a iktatta be. [↑](#footnote-ref-3)
4. A 2. § (3) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 2. §-a iktatta be. [↑](#footnote-ref-4)
5. A 3. § (3) bekezdés d) pontja az Esztergom Város Önkormányzata Képviselő-testületének 23/2022. (XI. 17.) önkormányzati rendelete 3. §-ával megállapított szöveg. [↑](#footnote-ref-5)
6. A 4. § (1) bekezdése az Esztergom Város Önkormányzata Képviselő-testületének 23/2022. (XI. 17.) önkormányzati rendelete 4. §-ával megállapított szöveg. [↑](#footnote-ref-6)
7. A 4. § (2) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 6. § b) pontja hatályon kívül helyezte. [↑](#footnote-ref-7)
8. A 4. § (3) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 6. § b) pontja hatályon kívül helyezte. [↑](#footnote-ref-8)
9. A 4. § (4) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 6. § b) pontja hatályon kívül helyezte. [↑](#footnote-ref-9)
10. A 4. § (5) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 6. § b) pontja hatályon kívül helyezte. [↑](#footnote-ref-10)
11. A 4. § (6) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 6. § b) pontja hatályon kívül helyezte. [↑](#footnote-ref-11)
12. Az 5. § (1) bekezdése az Esztergom Város Önkormányzata Képviselő-testületének 23/2022. (XI. 17.) önkormányzati rendelete 5. § (1) bekezdésével megállapított szöveg. [↑](#footnote-ref-12)
13. Az 5. § (2) bekezdését az Esztergom Város Önkormányzat Képviselő-testülete 16/2021. (IV. 30.) önkormányzati rendelete 2. § b) pontja hatályon kívül helyezte. Az 5. § (2) bekezdését az Esztergom Város Önkormányzata Képviselő-testületének 23/2022. (XI. 17.) önkormányzati rendelete 5. § (2) bekezdése iktatta be. [↑](#footnote-ref-13)
14. Az 5. § (3) bekezdése az Esztergom Város Önkormányzata Képviselő-testületének 23/2022. (XI. 17.) önkormányzati rendelete 5. § (3) bekezdésével megállapított szöveg. [↑](#footnote-ref-14)
15. A 6. § (1) bekezdése az Esztergom Város Önkormányzat Képviselő-testülete 16/2021. (IV. 30.) önkormányzati rendelete 1. §-ával megállapított szöveg. [↑](#footnote-ref-15)